แรงซื้อ “บิ๊กแคป” ดัน SET ปิดเช้ารีบาวด์ 2 จุด
SET ปิดเช้ารีบาวด์ 2 จุด รับแรงซื้อหุ้นกลุ่มพลังงานหลังราคาน้ำมันสูงขึ้น และหุ้น CRC งบสวยกว่าคาด รวมถึง DELTA หนุน ให้แนวต้าน 1,630, 1,636 จุด แนวรับ 1,620 จุด 
SET ปิดเช้ารีบาวด์ 2 จุด รับแรงซื้อหุ้นกลุ่มพลังงานหลังราคาน้ำมันสูงขึ้น และหุ้น CRC งบสวยกว่าคาด รวมถึง DELTA หนุน ให้แนวต้าน 1,630, 1,636 จุด แนวรับ 1,620 จุด 
1 มี.ค. 2566

โดยนักวิเคราะห์ กล่าวว่า ตลาดหุ้นไทยเช้าฟื้นตัวขึ้นมาได้เล็กน้อย ท่ามกลางบรรยากาศการลงทุนที่สดใสขึ้นมาบ้าง รับอานิสงส์เชิงบวกจากจีนประกาศดัชนีผู้จัดการฝ่ายจัดซื้อ (PMI) ภาคการผลิตเดือนก.พ.ดีเกินคาด ส่งผลให้ตลาดหุ้นฮ่องกงบวก 3% ตลาดหุ้นจีนบวก 1%
ขณะที่หุ้นที่ฟื้นตัวขึ้นมาเป็นกลุ่มพลังงานตอบรับราคาน้ำมันดิบฟื้นกลับมาหลังตัวเลขเศรษฐกิจจีนออกมาดี รวมถึงแรงซื้อหุ้น CRC คึกคักหลังงบไตรมาส 4/65 ออกมาดีกว่าคาด และแรงซื้อ DELTA หนุน แต่ยังมีแรงขายหุ้นที่ผลประกอบการออกมาไม่ดีกดดันอยู่
สำหรับแนวโน้มตลาดหุ้นช่วงบ่ายคาดแกว่งไซด์เวย์ไร้ปัจจัยใหม่ หลังจากบริษัทจดทะเบียนประกาศผลประกอบการออกมาครบแล้ว สัปดาห์นี้ตลาดรอดูตัวเลข PMI ในยุโรปและสหรัฐ และพรุ่งนี้มีตัวเลขแงินเฟ้อยุโรป โดยภาพรวมตลาดอยู่ในโซน Bottom แล้วหลังดัชนีไม่หลุดแนวรับสำคัญที่ 1,620 จุด พร้อมให้แนวต้านที่ 1,630 และ 1,636 จุด แนวรับที่ 1,620 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์
DELTA มูลค่าการซื้อขาย 2,158.29 ล้านบาท ปิดที่ 962.00 บาท เพิ่มขึ้น 50.00 บาท
CPALL มูลค่าการซื้อขาย 1,328.78 ล้านบาท ปิดที่ 61.50 บาท ลดลง 0.50 บาท
CRC มูลค่าการซื้อขาย 1,304.27 ล้านบาท ปิดที่ 45.50 บาท เพิ่มขึ้น 0.75 บาท
BDMS มูลค่าการซื้อขาย 1,048.27 ล้านบาท ปิดที่ 28.00 บาท ราคาไม่เปลี่ยนแปลง
PTTEP มูลค่าการซื้อขาย 979.05 ล้านบาท ปิดที่ 152.00 บาท เพิ่มขึ้น 2.00 บาท